EELNÕU

LAEVA VALLAVOLIKOGU

OTSUS

Laeva

MTÜ Tartumaa Ühistranspordikeskus asutamisel osalemine

Kohaliku omavalitsuse korralduse seaduse § 22 lõike 1 punkti 25 ja § 35 lõike 4 alusel, Laeva Vallavolikogu

o t s u s t a b :

1. Osaleda mittetulundusühingu Tartumaa Ühistranspordikeskus asutamisel.
2. Otsus jõustub teatavakstegemisest.
3. Otsust on võimalik vaidlustada 30 päeva jooksul haldusakti teatavakstegemisest, esitades vaide Laeva Vallavolikogule haldusmenetluse seaduses sätestatud korras või kaebuse Tartu Halduskohtusse halduskohtumenetluse seadustikus sätestatud korras.

*/ allkirjastatud digitaalselt/*

Külli Suvi

Vallavolikogu esimees

Seletuskiri

Laeva Vallavolikogu otsuse

„MTÜ Tartumaa Ühistranspordikeskus asutamisel osalemine“

eelnõule

Tartu Maavalitsus esitas 8. juunil 2017 Tartumaa omavalitsusüksustele ettepaneku osaleda MTÜ Tartumaa Ühistranspordikeskuse asutamisel.

Praegu korraldab Tartu maakonna ühistransporti Tartu Maavalitsus. Riigikogu menetluses oleva seaduseelnõu kohaselt tuleb maavalitsustel anda maakonna bussiliinide korraldamise ülesanded hiljemalt 1. jaanuariks 2018 üle maavalitsuste ja kohaliku omavalitsuse üksuste poolt asutatud piirkondlikele ühistranspordikeskustele.

17. mail toimunud Tartumaa Omavalitsuste Päeval jõuti seisukohale, et Tartumaa ühistranspordi korraldamine peab jääma kohapeale, et tagada maakonna elanikele tõhus avalik ühistranspordi võrk ning tehti Tartumaa omavalitsustele ettepanek moodustada koostöös Tartu Maavalitsusega Tartumaa ühistranspordikeskus.

Mittetulundusühing Tartumaa Ühistranspordikeskus hakkab olema eraõiguslik juriidiline isik, mille asutamislepingu sõlmivad ning põhikirja kinnitavad Tartu Maavalitsus ning keskusega liituda otsustanud Tartumaa omavalitsusüksused. Mittetulundusühingut juhitakse juhatuse ja üldkoosoleku kaudu, mis koosnevad keskuse liikmeteks olevate omavalitsusüksuste ja Tartu Maavalitsuse esindajatest, liikmetel on võrdne hääleõigus. Keskuse tööd hakkab juhtima juhataja, kelle esmalt nimetavad asutajad ning hiljem üldkoosolek. Majandus- ja Kommunikatsiooniministeerium on väitnud, et pärast maavalitsuste likvideerimist hakkab ühistranspordikeskustes riiki esindama Maanteeamet.

Ühistranspordikeskuse rahastamist on selgitatud eelnõule lisatud Tartu Maavalitsuse kirjas.

Kohaliku omavalitsuse korralduse seaduse § 22 lõike 1 punkti 25 kohaselt on mittetulundusühingus osalemise otsustamine volikogu ainupädevuses. Teisi liikmeõigusi teostab vallavalitsuse poolt nimetatud isik.

Vallavalitsus arutas käesolevat eelnõud 19.07.2017. a istungil ja otsustas selle suunata volikokku.